CELEX: 32017R1499
Language: lv
Date: 2017-06-02 00:00:00
Title: Komisijas Deleģētā regula (ES) 2017/1499 (2017. gada 2. jūnijs), ar ko groza Eiropas Parlamenta un Padomes Regulas (ES) Nr. 510/2011 I un II pielikumu, lai tos pielāgotu izmaiņām reglamentētajā testēšanas procedūrā, ar ko mēra CO2 emisijas no vieglajiem kravas transportlīdzekļiem (Dokuments attiecas uz EEZ. )

25.8.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 219/1
               
            KOMISIJAS DELEĢĒTĀ REGULA (ES) 2017/1499
      (2017. gada 2. jūnijs),
      ar ko groza Eiropas Parlamenta un Padomes Regulas (ES) Nr. 510/2011 I un II pielikumu, lai tos pielāgotu izmaiņām reglamentētajā testēšanas procedūrā, ar ko mēra CO2 emisijas no vieglajiem kravas transportlīdzekļiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2011. gada 11. maija Regulu (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (1) un jo īpaši tās 8. panta 9. punkta otro daļu un 13. panta 6. punkta ceturto daļu,
      tā kā:
      
                  (1)
               
               
                  Tā kā Eiropas Jauno braukšanas ciklu (NEDC), ko atbilstīgi Komisijas Regulai (EK) Nr. 692/2008 (2) izmanto pašreiz, no 2017. gada 1. septembra aizstās jauna reglamentēta testēšanas procedūra CO2 emisiju un degvielas patēriņa mērīšanai no vieglajiem transportlīdzekļiem, proti, vieglajiem transportlīdzekļiem paredzētā pasaules mēroga testa procedūra (WLTP), kas izklāstīta Komisijas Regulā (ES) 2017/1151 [WLTP] (3) [PB ievieto atsauci]. Sagaidāms, ka WLTP palīdzēs iegūt CO2 emisiju un degvielas patēriņa vērtības, kas ticamāk atspoguļo reālos braukšanas apstākļus.
               
            
                  (2)
               
               
                  Lai ņemtu vērā atšķirību starp CO2 emisiju līmeni, kas izmērīts ar esošo NEDC, un CO2 emisiju līmeni, kas izmērīts ar jauno WLTP procedūru, atbilstīgi Komisijas Īstenošanas regulai (ES) 2017/1153 (4) ir ieviesta šo vērtību korelācijas metodika.
               
            
                  (3)
               
               
                  Šī korelācijas metodika būs jāizmanto WLTP ieviešanas gaitā, proti, līdz 2020. gada beigām, lai šajā periodā, par pamatu izmantojot NEDC emisiju vērtības, varētu verificēt to, vai ražotāji ir sasnieguši CO2 mērķus. Tādējādi no 2021. kalendārā gada būtu jāpiemēro WLTP balstīti īpatnējo CO2 emisiju mērķi.
               
            
                  (4)
               
               
                  2020. gadā visu jauno reģistrēto transportlīdzekļu CO2 emisijas būs jānosaka, par pamatu izmantojot gan NEDC, gan WLTP saskaņā ar korelācijas metodiku. Monitorējot abas CO2 vērtības, būtu jāiegūst pilnīgas datu kopas, kas ļaus salīdzināt abās testēšanas procedūrās iegūtos emisiju līmeņus. Šīm datu kopām saskaņā ar Regulas (ES) Nr. 510/2011 13. panta 6. punktā noteikto prasību būtu jādod iespēja noteikt tādus WLTP balstītus īpatnējo emisiju mērķus, kuri ir tikpat stingri kā tie mērķi, kas noteikti, atsaucoties uz NEDC mērījumiem.
               
            
                  (5)
               
               
                  Lai noteiktu ražotāja īpatnējo emisiju mērķi 2021. gadā, par atsauces vērtību būtu jāizmanto 2020. gadā reģistrēto jauno vieglo kravas transportlīdzekļu vidējās WLTP CO2 emisijas. Īpatnējo emisiju mērķi būtu jānosaka, šo atsauces vērtību vai nu palielinot, vai samazinot proporcionāli ražotāja panākumiem NEDC balstītā mērķa sasniegšanā 2020. gadā.
               
            
                  (6)
               
               
                  Lai nodrošinātu, ka WLTP balstītie īpatnējo emisiju mērķi laika gaitā joprojām ir salīdzināmi, būtu jāņem vērā ražotāja transportlīdzekļu vidējās masas ikgadējās izmaiņas.
               
            
                  (7)
               
               
                  Detalizētos datus, kas būs jāmonitorē pēc WLTP ieviešanas, būtu jāpapildina ar vairākiem jauniem parametriem. Saskaņā ar WLTP CO2 emisiju vērtības aprēķināmas, ņemot vērā katra individuālā transportlīdzekļa specifisko konfigurāciju. Lai nodrošinātu to, ka ražotāji un Komisija var identificēt transportlīdzekļus un sekmīgi verificēt datus, ir lietderīgi monitoringā transportlīdzekļus izšķirt pēc to identifikācijas numuriem.
               
            
                  (8)
               
               
                  Tādēļ Regulas (ES) Nr. 510/2011 I un II pielikums būtu attiecīgi jāgroza,
               
            IR PIEŅĒMUSI ŠO REGULU.
      1. pants
      Regulas (ES) Nr. 510/2011 I un II pielikumu groza saskaņā ar šīs regulas pielikumu.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 2. jūnijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 145, 31.5.2011., 1. lpp.
      
      
         (2)  Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
      
         (3)  Komisijas 2017. gada 1. jūnija Regula (ES) 2017/1151, kas papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, ar ko groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Regulu (EK) Nr. 692/2008 (OV L 175, 7.7.2017., 1. lpp.).
      
         (4)  Komisijas 2017. gada 2. jūnija Īstenošanas regula (ES) 2017/1153, ar ko nosaka to korelācijas parametru noteikšanas metodiku, kas vajadzīgi, lai atspoguļotu izmaiņas reglamentētajā testēšanas procedūrā, un ar ko groza Regulu (ES) Nr. 1014/2010 (OV L 175, 7.7.2017., 679. lpp.).
      
         PIELIKUMS
         Regulas (ES) Nr. 510/2011 I un II pielikumu groza šādi:
         
                     1)
                  
                  
                     I pielikumam pievieno šādu 3., 4. un 5. punktu:
                     
                                 “3.
                              
                              
                                 Ražotāja īpatnējo emisiju atsauces mērķi 2021. gadā aprēķina šādi:
                                 kur:
                                 
                                             
                                                
                                          
                                          
                                             ir vidējās īpatnējās CO2 emisijas 2020. gadā, kas noteiktas saskaņā ar Komisijas Regulas (ES) 2017/1151 (*1) XXI pielikumu, neieskaitot CO2 aiztaupījumus, ko rada šīs regulas 12. panta piemērošana;
                                          
                                       
                                             
                                                
                                          
                                          
                                             ir vidējās īpatnējās CO2 emisijas 2020. gadā, kas noteiktas saskaņā ar Komisijas Īstenošanas regulu (ES) 2017/1152 (*2), neieskaitot CO2 emisiju aiztaupījumus, ko rada šīs regulas 12. panta piemērošana;
                                          
                                       
                                             
                                                NEDC
                                                2020mērķis
                                             
                                          
                                          
                                             ir 2020. gada īpatnējo emisiju mērķis, kas aprēķināts saskaņā ar šā pielikuma 1. punkta c) apakšpunktu.
                                          
                                       
                           
                                 4.
                              
                              
                                 No 2021. gada ražotāja īpatnējo emisiju mērķi aprēķina šādi:
                                 Īpatnējo emisiju mērķis = WLTP
                                    atsauces mērķis + a [(Mø – M0) – (Mø2020 – M0,2020)],
                                 kur:
                                 
                                             
                                                WLTPatsauces mērķis
                                                
                                             
                                          
                                          
                                             ir 2021. gada īpatnējo emisiju atsauces mērķis, kas aprēķināts saskaņā ar 3. punktu;
                                          
                                       
                                             a
                                          
                                          
                                             ir a, kā definēts 1. punkta c) apakšpunktā;
                                          
                                       
                                             Mø
                                             
                                          
                                          
                                             ir jauno reģistrēto vieglo kravas transportlīdzekļu vidējā masa (M) kilogramos (kg), kā definēts 1. punktā, attiecīgajā mērķgadā;
                                          
                                       
                                             M0
                                             
                                          
                                          
                                             ir M0, kā definēts 1. punkta c) apakšpunktā;
                                          
                                       
                                             Mø2020
                                             
                                          
                                          
                                             ir jauno reģistrēto vieglo kravas transportlīdzekļu vidējā masa (M), kā definēts 1. punktā, 2020. gadā kilogramos (kg);
                                          
                                       
                                             M0,2020
                                             
                                          
                                          
                                             ir M0 vērtība, kas piemērojama atskaites jeb 2020. gadā.
                                          
                                       
                           
                                 5.
                              
                              
                                 Ražotājam, kam piešķirta atkāpe attiecībā uz konkrētu NEDC balstītu emisiju mērķi 2021. gadā, WLTP balstīto atkāpes mērķi aprēķina šādi:
                                 kur:
                                 
                                             
                                                
                                          
                                          
                                             ir, kā definēts 3. punktā;
                                          
                                       
                                             
                                                
                                          
                                          
                                             ir, kā definēts 3. punktā;
                                          
                                       
                                             
                                                NEDC
                                                2021mērķis
                                             
                                          
                                          
                                             ir 2021. gada īpatnējo emisiju mērķis, ko Komisija piešķīrusi atbilstīgi šīs regulas 11. pantam.
                                          
                                       
                           
                        (*1)  Komisijas 2017. gada 1. jūnija Regula (ES) 2017/1151, kas papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, ar ko groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Regulu (EK) Nr. 692/2008 (OV L 175, 7.7.2017., 1. lpp.)."
						
                     
                        (*2)  Komisijas 2017. gada 2. jūnija Īstenošanas regula (ES) 2017/1152, ar ko nosaka to korelācijas parametru noteikšanas metodiku, kas vajadzīgi, lai atspoguļotu izmaiņas reglamentētajā testēšanas procedūrā attiecībā uz vieglajiem komerciālajiem transportlīdzekļiem, un groza Īstenošanas regulu (ES) Nr. 293/2012 (OV L 175, 7.7.2017., 644. lpp.).”;"
						
                  
               
                     2)
                  
                  
                     II pielikumu groza šādi:
                     
                                 a)
                              
                              
                                 A daļas 1. punkta 1. apakšpunktu groza šādi:
                                 
                                             i)
                                          
                                          
                                             pirmo daļu groza šādi:
                                             
                                                         —
                                                      
                                                      
                                                         g) un n) punktā pievieno šādus vārdus:
                                                         
                                                            “(NEDC un WLTP)”,
                                                         
                                                      
                                                   
                                                         —
                                                      
                                                      
                                                         pievieno šādus punktus:
                                                         
                                                                     “p)
                                                                  
                                                                  
                                                                     
                                                                        WLTP testa masa;
                                                                  
                                                               
                                                                     q)
                                                                  
                                                                  
                                                                     Īstenošanas regulas (ES) 2017/1152 I pielikuma 3.2.8. punktā minētie noviržu un verifikācijas faktori;
                                                                  
                                                               
                                                                     r)
                                                                  
                                                                  
                                                                     transportlīdzekļu saimes identifikācijas numurs, ko nosaka saskaņā ar Regulas (ES) 2017/1151 XXI pielikuma 5.0 punktu.”;
                                                                  
                                                               
                                                   
                                       
                                             ii)
                                          
                                          
                                             pievieno šādu daļu:
                                             “Attiecībā uz 2017. kalendāro gadu datus, kas minēti g) punktā – attiecībā uz WLTP CO2 emisiju vērtībām – un l) punktā – attiecībā uz WLTP ekoinovatīvajiem aiztaupījumiem –, kā arī datus, kas minēti p) un r) punktā, var paziņot brīvprātīgi.
                                             Sākot no 2018. kalendārā gada, dalībvalstis saskaņā ar 8. pantu dara pieejamus Komisijai visus šajā punktā uzskaitītos parametrus šā pielikuma C daļas 2. iedaļā norādītajā formātā.”;
                                          
                                       
                           
                                 b)
                              
                              
                                 C daļas 2. iedaļā tabulu ar virsrakstu “Detalizēti monitoringa dati – viena transportlīdzekļa ieraksts” groza šādi:
                                 
                                             i)
                                          
                                          
                                             g) punktu aizstāj ar šādu:
                                             
                                                         “g)
                                                      
                                                      
                                                         Īpatnējās CO2 emisijas (kopā)
                                                         
                                                            NEDC vērtība
                                                      
                                                   
                                                         Īpatnējās CO2 emisijas (kopā)
                                                         
                                                            WLTP vērtība (no 2018. gada)”;
                                                      
                                                   
                                       
                                             ii)
                                          
                                          
                                             n) punktu aizstāj ar šādu:
                                             
                                                         “n)
                                                      
                                                      
                                                         Ekoinovācijas(-u) kods(-i)
                                                      
                                                   
                                                         Ekoinovācijas(-u) radītie kopējie NEDC CO2 emisiju aiztaupījumi
                                                      
                                                   
                                                         Ekoinovācijas(-u) radītie kopējie WLTP CO2 emisiju aiztaupījumi (no 2018. g.)”;
                                                      
                                                   
                                       
                                             iii)
                                          
                                          
                                             pēc o) punkta pievieno šādu p), q) un r) punktu:
                                             
                                                         “p)
                                                      
                                                      
                                                         
                                                            WLTP testa masa
                                                      
                                                   
                                                         q)
                                                      
                                                      
                                                         Novirzes koeficients De (ja pieejams)
                                                      
                                                   
                                                         Verifikācijas koeficients (ja pieejams)
                                                      
                                                   
                                                         r)
                                                      
                                                      
                                                         Transportlīdzekļu saimes identifikācijas numurs”;
                                                      
                                                   
                                       
                                             iv)
                                          
                                          
                                             1. piezīmē svītro otro teikumu.